Ivar Enoksen

Ivar Eivin Enoksen (1940–2024) var en norsk journalist og forfatter. Han har virket både innen presse, fjernsyn og film. Enoksen var bosatt i Flakstadvåg på Senja.

Han utga i 1993 biografien Bilder i havlys om kunstneren Dagfinn Bakke, og kom i 1999 med romanen Lanternene ved Karabiga. Han jobbet i stor grad med materiale om Nordkalotten, noe som også omfattet kontroversielt, politisk materiale. Som ung frilansjournalist laget Enoksen i 1971 et program om den norske spionen Selmer Nilsen, som hadde arbeidet for Sovjetunionen fra 1948 til 1967 før han ble avslørt. Den gang stanset NRK Enoksens program. Det ble først vist 37 år etter at det var ferdig. 

I 1988 fikk Enoksen Amandaprisen for seriemanuskriptet til Nattseilere, som gikk på NRK samme år. Enoksen arbeidet også som lærer i filmdramaturgi.

 Bibliografi 
 Bilder i havlys – (1993)
 Lanternene ved Karabiga – roman (1999)
 Tusen glemte menn : og historien om den egentlige James Bond – (2005)
 Berg og Torsken bygdebok : Bind 3 : Ytterst i vest – (2011)
 Karlsen – roman (2016) 

 Referanser 

 Eksterne lenker 



Kategori:Norske forfattere
Kategori:Norske romanforfattere
Kategori:Norske journalister
Kategori:Personer fra Senja kommune
Kategori:Amanda for beste faglige innsats
Kategori:Amandaprisen 1988